Irányítás

1. Igazgatási tanács Az igazgatási tanács feladatai: a) a SESAR rendelet 1. cikkének (2) bekezdésében említettek szerint a Tanács által jóváhagyott ATM-főterv elfogadása és annak bármely módosítására vonatkozó javaslat jóváhagyása; b) a SESAR-projekt fejlesztési szakaszának végrehajtására vonatkozó iránymutatások kibocsátása és döntéshozatal, valamint általános végrehajtási felügyelet gyakorlása; c) a közös vállalkozás 16. cikk (1) bekezdésében említett munkatervének és éves munkatervének, valamint éves költségvetésének – beleértve a létszámtervet – jóváhagyása; d) tárgyalások engedélyezése, valamint döntéshozatal új tagok felvételéről és az ehhez kapcsolódó, az 1. cikk (3) bekezdésében említett megállapodásokról; e) a tagok és a közös vállalkozás közötti megállapodások végrehajtásának felügyelete; f) az ügyvezető igazgató kijelölése, illetve felmentése, a szervezeti felépítés jóváhagyása és az ügyvezető igazgató munkájának felügyelete; g) döntéshozatal a tagok pénzügyi hozzájárulásának összegéről és a befizetési eljárásról, valamint a természetbeni hozzájárulások értékelése; h) a közös vállalkozás pénzügyi szabályzatának elfogadása; i) az éves beszámoló és a mérleg elfogadása; j) a 16. cikk (2) bekezdésében említett, a SESAR-projekt fejlesztési szakaszának előrehaladásáról, illetve pénzügyi helyzetéről szóló éves jelentés elfogadása; k) döntéshozatal a közös vállalkozás kibővítésére, illetve felszámolására vonatkozóan a Bizottságnak tett javaslatokról; l) eljárás kidolgozása a közös vállalkozás tulajdonába tartozó tárgyi eszközökhöz és immateriális javakhoz való hozzáférés jogának megadására, illetve az ilyen eszközök átruházására vonatkozóan; m) az ATM-főterv végrehajtásához szükséges szerződések odaítélésére vonatkozó szabályok és eljárások kidolgozása, beleértve az összeférhetetlenségre vonatkozó külön eljárásokat; n) döntéshozatal a 24. cikk szerint az alapszabály módosítására irányuló, Bizottságnak tett javaslatokról; o) olyan egyéb hatáskörök gyakorlása és egyéb feladatok elvégzése, amelyek szükségesek lehetnek a SESAR-projekt fejlesztési szakaszának végrehajtásához, ideértve pl. alárendelt szervek létrehozását; p) a 8. cikk végrehajtására vonatkozó intézkedések elfogadása. 2. Ügyvezető igazgató Az ügyvezető igazgató a ráruházott hatáskörön belül teljes önállóság mellett végzi feladatát. Az ügyvezető igazgató a SESAR-projekt végrehajtását az igazgatási tanács által megállapított irányvonalak keretén belül irányítja, és az igazgatási tanácsnak felel. Az ügyvezető igazgató az igazgatási tanács rendelkezésére bocsátja a feladatai ellátásához szükséges összes információt. Az ügyvezető igazgató feladata: a) a közös vállalkozás alkalmazottainak felvétele, irányítása és felügyelete, a 8. cikkben említett alkalmazottakat is beleértve; b) a közös vállalkozás tevékenységeinek szervezése, irányítása és felügyelete; c) a szervezeti felépítésre vonatkozó javaslatainak az igazgatási tanács elé terjesztése; d) a közös vállalkozás átfogó tervének és éves munkatervének – többek között a programok költségeire vonatkozó becsléseknek – a kidolgozása és rendszeres felülvizsgálata, valamint ezek igazgatási tanács elé terjesztése; e) az éves költségvetés tervezetének – beleértve a létszámtervet is – a pénzügyi szabályzattal összhangban történő elkészítése, és az igazgatási tanács elé terjesztése; f) annak biztosítása, hogy a közös vállalkozás teljesítse az általa kötött szerződésekből és megállapodásokból eredő kötelezettségeket; g) annak biztosítása, hogy a közös vállalkozás tevékenységét teljes önállóság mellett, összeférhetetlenség kizárásával végezze; h) a SESAR-projekt előrehaladásáról és pénzügyi helyzetéről szóló éves jelentés, valamint az igazgatási tanács által esetlegesen kért egyéb jelentések elkészítése és az igazgatási tanács elé terjesztése; i) az éves beszámoló és a mérleg igazgatási tanács elé terjesztése; j) a SESAR-projekt koncepciójában változást eredményező javaslatok igazgatási tanács elé terjesztése. 3. Belső ellenőrzés Az Európai Bizottság belső ellenőre. 4. Külső ellenőrzés Az Európai Számvevőszék. 5. A zárszámadás elfogadásáért felelős hatóság Az Európai Parlament, a Tanács és a közös vállalkozás igazgatási tanácsa.